එසේම, රත්මලානේ රාජ්‍ය බැංකුවක් නියමිත වේලාවට විවෘත නොකිරීම හේතුවෙන් බැංකු කටයුතු කර ගැනීමට පැමිණි ජනතාව දැඩි අපහසුතාවට පත්ව තිබෙනවා.හෝමාගම ප්‍රාදේශිය සභා බලප්‍රදේශයේ ලක්ෂ දෙකක් පමණ වූ ජනතාව අතර රුපියල් ලක්ෂ 100 ක වටිනාකමින් යුත් මුඛ ආවරණ බෙදා දීමේ වැඩසටහනක් අද මත්තේගොඩ ප්‍රදේශයෙන් ආරම්භ කරනු ලැබුවා.එසේම, ඊයේ දිනයේ ඇඳීරි නීතිය ඉවත් කළ ප්‍රදේශවල මෙන්ම, අද දිනයේ ඇඳීරි නීතිය ඉවත් කළ ප්‍රදේශවල ද ඉන්ධන පිරවුම්හල් ආශ්‍රිතව දිගු පෝලීම් දක්නට ලැබුණු බවයි හිරු වාර්තාකරුවන් සඳහන් කළේ.මේ අතර, අද පෙරවරුවේ රාගම ප්‍රදේශයේ වෙළඳුන් වැඩි මිල ගණන් යටතේ භාණ්ඩ අලෙවි කරන බවට අප වාර්තාකරුට ලැබුණු තොරතුරක් මත ඔහු ඒ පිළිබඳව පාරිභෝගික අධිකාරියේ නිලධාරීන් දැනුවත් කරනු ලැබුවා.